b'\n_START_ARTICLE_\n\xc5\xa0panija v prvi svetovni vojni\n_START_SECTION_\nSTANJE PRED VOJNO\n_START_PARAGRAPH_\nV \xc4\x8dasu za\xc4\x8detka konflikta 28. julija 1914, je bila \xc5\xa0panija ekonomsko zaostala dr\xc5\xbeava z izjemo Baskovske dr\xc5\xbeave in Katalonije, ki sta imeli uspe\xc5\xa1no industrijo. \xc5\xa0panija je po katastrofi leta 1898 (ko je izgubila \xc5\xa1e zadnje kolonije, Portoriko, Filipine in Kubo) in po sporazumu z Nem\xc5\xa1kim cesarstvom leta 1899, s katerim je prodala del svojega ozemlja v Oceaniji, ostala brez kolonij, morala je bila na dnu, z vpra\xc5\xa1ljivim izmeni\xc4\x8dnim sistemom vlad, vojska je bila zastarela, skoraj brez vojnega ladjevja, za\xc4\x8dele pa so se tudi te\xc5\xbeave v Maroku, kar se je pokazalo v krizi in stavkah, kot so bile te, ki so se zgodile v tako imenovanem \xc2\xbbtragi\xc4\x8dnem tednu" (\xc5\xa1p. \xc2\xbbSemana Tr\xc3\xa1gica\xc2\xab), leta 1909 v Barceloni. _NEWLINE_Poleg tega se \xc5\xa0panija ni priklju\xc4\x8dila niti Antantnim silam niti Trojemu paktu. Leta 1906, po Konferenci v Algecirasu, se je \xc5\xa0paniji dodelilo del ozemlja na severu Maroka, to pa je postalo izvir nenehnih voja\xc5\xa1kih problemov, ti pa so od \xc5\xa1panske okupacije leta 1909 potrebovali 15 let, da so se umirili. _NEWLINE_Maroko in delitev Afrike sta bili prizori\xc5\xa1\xc4\x8di dveh te\xc5\xbekih politi\xc4\x8dnih in voja\xc5\xa1kih kriz med velesilami (predvsem Zdru\xc5\xbeenim kraljestvom, Nem\xc4\x8dijo in Francijo), ki so bile na tem, da za\xc4\x8dnejo z vojno. Prva maro\xc5\xa1ka kriza je bila leta 1904 in se je re\xc5\xa1ila z Konferenco v Algecirasu leta 1906, druga maro\xc5\xa1ka kriza leta 1911 pa se je re\xc5\xa1ila istega leta s sporazumom med Francijo in Nem\xc4\x8dijo._NEWLINE_Po dodelitvi dela Maroka \xc5\xa0paniji (protektorat) leta 1912, je \xc5\xa1panska vojska za\xc4\x8dela z okupacijo ozemlja. \xc4\x8cutila se je vpeto v Rifsko vojno (ali drugo maro\xc5\xa1ko vojno), ki se je kon\xc4\x8dala \xc5\xa1ele leta 1927 s predajo celotnega ozemlja \xc5\xa0paniji.\n_START_SECTION_\nRAZLOGI ZA \xc5\xa0PANSKO NEODVISNOST\n_START_PARAGRAPH_\nVlada konservativnega Eduarda Data se je odlo\xc4\x8dila, da bo \xc5\xa0panija ostala nevtralna, saj, po mnenju ve\xc4\x8dine, ni imela dovolj razlogov in sredstev, da bi se vklju\xc4\x8dila v vojno. Kralj Alfonso XIII se je strinjal, \xc4\x8deprav naj bi francoskemu veleposlaniku priznal, da bi mu bilo v\xc5\xa1e\xc4\x8d, \xc4\x8de bi \xc5\xa0panija vstopila v vojno na strani antante v zameno za "kak\xc5\xa1no otipljivo zado\xc5\xa1\xc4\x8denje" - verjetno si je \xc5\xbeelel mesto Tanger na severu Maroka in proste roke v zadevah s Portugalsko. Rekel pa naj bi tudi, da je obkro\xc5\xbeen s samimi "strahopetci" in da je sam v zelo te\xc5\xbekem polo\xc5\xbeaju._NEWLINE_Redki so bili proti nevtralnosti. Najbolj odmeven primer je bil \xc4\x8dasopis Diario Universal, ki je bil povezan z liberalno usmerjenim \xc3\x81lvarom de Figueroa y Torresom. Objavil je novico Neutralidades que matan (Nevtralnosti, ki ubijajo) brez podpisa, govorilo pa se je, da ga je napisal Torres, \xc4\x8deprav je sam to zanikal. V \xc4\x8dlanku je avtor zagovarjal \xc5\xa1pansko participacijo v vojni na strani zaveznikov. Pisalo je: \xc2\xbbPotrebno je, da imamo pogum, da Angliji in Franciji poka\xc5\xbeemo, da stojimo z njima, da njuno zmago smatramo za na\xc5\xa1o in njun poraz kot na\xc5\xa1 poraz\xc2\xab. S podporo kralja pa se je uveljavila nevtralnost. _NEWLINE_\xc5\xa0panija je bila dr\xc5\xbeava drugega sveta, kateri je primanjkovalo ekonomske in voja\xc5\xa1ke sile, tako da ni predstavljala za\xc5\xbeelenega zaveznika katere koli izmed evropskih velesil v vojni. Prav zato tudi nobena vojskujo\xc4\x8da se dr\xc5\xbeava ni protestirala proti njeni nevtralnosti. Premier Eduardo Dato je v sporo\xc4\x8dilu kralju napisal, da bi \xc5\xbee samo s poskusom sodelovanja v vojni uni\xc4\x8dili narod, pod\xc5\xbegali dr\xc5\xbeavljansko vojno in jasno pokazali, da nimamo potrebnih sredstev in sil za kampanjo za sodelovanje v vojni. _NEWLINE_Te\xc5\xbeavni polo\xc5\xbeaj vojske je bil temeljni razlog za razglasitev nevtralnosti. Pehota je bila zastarela, slabo oboro\xc5\xbeena, s prevelikim \xc5\xa1tevilom uradnikov, tako da se je ve\xc4\x8dji del denarja, namenjenega vojski, razporedil med seznam uradnikov. Zaradi tega niso mogli vzpostaviti voja\xc5\xa1ke slu\xc5\xbebe, kor so to naredile druge dr\xc5\xbeave. _NEWLINE_Po drugi strani pa je bila vojska smatrana za enega izmed krivcev katastrofe leta 1898, v tisti vojni je izgubila dve skupini vojnega ladjevja. Do leta 1908 se o tem ni govorilo. Potem pa je premier Anotnio Maura potrdil izgradnjo ladjevja Clase Espa\xc3\xb1a in drugih manj\xc5\xa1ih ladij z na\xc4\x8drtom Ferr\xc3\xa1ndiz.\n_START_SECTION_\nPRIVR\xc5\xbdENCI OBEH STRANI\n_START_PARAGRAPH_\nIz politi\xc4\x8dnega vidika je vojna poudarjala soo\xc4\x8denje med desnimi (privr\xc5\xbeenci Nem\xc4\x8dije in Avstro-Ogrske) ki so se imeli za predstavnike reda in avtoritete, ter levimi (privr\xc5\xbeenci zaveznikov, Velike Britanije in Francije), ki so branili pravico, svobodo, razum in proces proti barbarstvu.\xc2\xa0\n_START_SECTION_\nVOJNO LADJEVJE\n_START_PARAGRAPH_\nVojno ladjevje je bilo samo senca tega, kar je kasneje postalo. Njegove najbolj\xc5\xa1e enote so bile bojne dreadnought ladje Alfonso XIII, Espa\xc3\xb1a in pred-dreadnought bojna ladja Pelayo, ter Jaime I, ki je bila \xc5\xa1e v gradnji. Imeli so tudi bojne kri\xc5\xbearke Carlos V, Princesa de Asturias, Catalu\xc3\xb1a in te\xc5\xbeke kri\xc5\xbearke R\xc3\xado de la Plata, Extremadura, Reina Regente ter Victoria Eugenia, ki je bila v gradnji. _NEWLINE_Masivno so za\xc4\x8deli proizvajati torpede razreda T-1, uporabljali pa so tudi starej\xc5\xa1e. _NEWLINE_Ladjevje je bilo sestavljeno iz ladij, ki niso bile uni\xc4\x8dene ali potopljene na Kubi in na Filipinih, ter iz novo zgrajenih plovil.\n_START_SECTION_\nVOJSKA\n_START_PARAGRAPH_\nNa drugi strani pa so bile kopenske \xc4\x8dete zastarele v primerjavi z drugimi modernimi evropskimi vojskami. Glavna pu\xc5\xa1ka \xc5\xa1panske vojske v tem obdobju je bil verzija pu\xc5\xa1ke Mauser, kaliber 7x57 mm, ki je bila proizvedena v Oviedu. Uporabljali so tudi nekaj strojnic, ampak je bilo njihovo \xc5\xa1tevilo dosti ni\xc5\xbeje od \xc5\xa1tevila tistih, ki so jih imele druge evropske vojske.\n_START_SECTION_\nAERONAVTIKA\n_START_PARAGRAPH_\nAeronavtiko so ustanovili leta 1913, zaradi \xc4\x8desar je imela zelo malo enot. Vsa letala so bili bombniki. \xc5\xa0panska nevtralnost je dr\xc5\xbeavo pustila na robu tehnolo\xc5\xa1kega napredka, ki je izhajal iz vojnih potreb. Zato je bilo ob koncu vojne, leta 1918, \xc5\xa1pansko vojno letalstvo v zelo slabi situaciji.\n_START_SECTION_\nOZEMLJE V AFRIKI\n_START_PARAGRAPH_\nV primerjavi s kolonijami drugih evropskih sil je imela \xc5\xa0panija le majhno ozemlje v Afriki (na celini in nekaterih bli\xc5\xbenjih otokih).\n_START_SECTION_\n\xc5\xa0panski protektorat v Maroku\n_START_PARAGRAPH_\nPo Konferenci v Algecirasu je Francija predala severni del zdaj\xc5\xa1njega Maroka (gorato obmo\xc4\x8dje, ki je bilo leta 1909 prizori\xc5\xa1\xc4\x8de vojne za Melillo). Leta 1912 se je ta del spremenil v \xc5\xa1panski protektorat, sestavljen iz dveh con: severno obmo\xc4\x8dje je bilo poznano kot Rif, ju\xc5\xbeno obmo\xc4\x8dje pa kot Cabo Juby. To je bilo nemirno ozemlje, kjer so se konflikti sprevrgli v Rifsko vojno, ki je je kon\xc4\x8dala \xc5\xa1ele sredi 20. let prej\xc5\xa1njega stoletja.\xc2\xa0 _NEWLINE_V sredi\xc5\xa1\xc4\x8di \xc5\xa1panskega protektorata je bilo \xc5\xa0paniji dodeljena tudi kolonija Infi v okolici mesta Santa Cruz de la Mar Peque\xc3\xb1a (Sidi Infi), \xc4\x8deprav to ozemlje ni bilo okupirano do leta 1934.\n_START_SECTION_\nR\xc3\xado de Oro\n_START_PARAGRAPH_\nKo so bile postavljene meje s Francijo leta 1900, je bilo ozemlje Sahare okupirano in razdeljeno na dve provinci: R\xc3\xado de Oro in Saguia el Hamra. Tam so \xc5\xbeivela plemena berberov, ki so imeli eno naselbino Villa Cisneros, dokler guverner Francisco Bens ni okupiral obmo\xc4\x8dja Cabo Juby ter ji spremenil ima (Villa Bens) ter jo postavil za glavno mesto obmo\xc4\x8dja.\n_START_SECTION_\n\xc5\xa0panska Gvineja\n_START_PARAGRAPH_\nLeta 1900 je po razdelitvi Afrike \xc5\xa0panija dobila ozemlje 26 000 km\xc2\xb2 veliko obmo\xc4\x8dje R\xc3\xado Muni na afri\xc5\xa1kem kontinentu, ki se je imenoval Guinea Continental Espa\xc3\xb1ola (\xc5\xa0panska kontinentalna Gvineja). Kasneje so zdru\xc5\xbeili \xc5\xa1e nekaj drugih otokov in skupku ozemlja dali ime \xc5\xa0panska Gvineja (dana\xc5\xa1nja Ekvatorialna Gvineja). _NEWLINE_Na za\xc4\x8detku je bila \xc5\xa1panska prisotnost le na papirju. Kontinentalno obmo\xc4\x8dje je bilo poseljeno s plemenom fang. Ko se je leta 1914 za\xc4\x8dela vojna, je bilo obmo\xc4\x8dje R\xc3\xado Muni obdano z nem\xc5\xa1ko kolonijo Kamerun. Za\xc4\x8deli so se boji med kolonialnimi enotami, \xc5\xa1panski voditelji pa so se bali, da bodo ti boji dosegli tudi R\xc3\xado Muni. Da bi prepre\xc4\x8dil boje, je guverner \xc3\x81ngel Barrera postavil 4 preproste voja\xc5\xa1ke postaje, ki pa so bile dovolj, da so predstavljale simboli\xc4\x8dno mejo \xc5\xa1panske suverenosti. Dosegle so svoj namen, saj se vojna ni raz\xc5\xa1irila v Ekvatorialno Gvinejo. _NEWLINE_Kasneje so se te postaje spremenile v \xc5\xbeari\xc5\xa1\xc4\x8da komercialnega napredka in od tam so se za\xc4\x8deli napadi proti plemenom fang, ki so se uprli kolonizaciji. Leta 1918, ko se je vojna \xc5\xbee skoraj kon\xc4\x8dala, se je v R\xc3\xado Muni zgodil upor staroselcev, ki so bili zatrti s strani \xc5\xa1panskih kolonizatorjev. Ob koncu vojne so za\xc4\x8deli z odpravami, da bi si podjarmili plemena.\n_START_SECTION_\nPOSLEDICE \xc5\xa0PANSKE NEODVISNOSTI\n_START_PARAGRAPH_\nPomembnej\xc5\xa1ih negativnih posledic v za\xc4\x8detku ni bilo, saj na dr\xc5\xbeavo ni bilo politi\xc4\x8dnega pritiska, ki so ga do\xc5\xbeivele druge dr\xc5\xbeave, ki so se ob za\xc4\x8detku vojne odlo\xc4\x8dile za nevtralnost (kot na primer Gr\xc4\x8dija in Italija). Najve\xc4\x8dji problem je bila potopitev \xc5\xa1panskih trgovskih ladij, ki so jih potopile nem\xc5\xa1ke podmornice. Te naj bi med vojno potopile med 139 000 in 250 00 tonami, kar je predstavljalo 25% \xc5\xa1panskega trgovskega ladjevja._NEWLINE_Nevtralnost pa je imela pomembne ekonomske in socialne posledice, saj se je ustvarila mo\xc4\x8dna spodbuda za proces modernizacije. Tihoma se je za\xc4\x8dela \xc5\xbee leta 1900, zaradi porasta industrijske proizvodnje, ki je odpirala nove trge. Pri\xc5\xa1la je inflacija, medtem ko so se pla\xc4\x8de za\xc4\x8dele dvigovati zelo po\xc4\x8dasi. Pojavilo se je pomanjkanje primarnih dobrin (npr. kruha), kar je povzro\xc4\x8dilo vstaje v mestih in pove\xc4\x8devanje delovnih nesoglasij. _NEWLINE_Po za\xc4\x8detnih negativnih posledicah, je \xc5\xa0panija dosegla ekonomsko rast. Dr\xc5\xbeave, ki so bile v vojni, so potrebovale hrano, oro\xc5\xbeje, uniforme, kovino in karbon. Rast se je videla predvsem v katalonski tekstilni industriji, \xc5\xbeelezarstvu Baskovske dr\xc5\xbeave ter poljih \xc5\xbeitaric._NEWLINE_Ena izmed manj znanih posledic pa je, da je po koncu vojne Weimerska Republika \xc5\xa0paniji podarila veliko \xc5\xa1tevilo trgovskih ladij v zameno za potopljene ladje.\xc2\xa0'